Καμίγ Αραμπούρ

Ο Καμίγ Αραμπούρ (γαλλ. Camille Arambourg, 3 Φεβρουαρίου 1885 – 19 Νοεμβρίου 1969) ήταν Γάλλος παλαιοντολόγος των σπονδυλωτών ζώων. Διεξήγαγε εκτεταμένες έρευνες στο πεδίο στη Βόρεια Αφρική, συμπεριλαμβανομένης της Αιθιοπίας. Τη δεκαετία του 1950 επιχειρηματολόγησε εναντίον του κυρίαρχου μοντέλου σχετικά με τον άνθρωπο του Νεάντερταλ ως υπερβολικά ζωώδες και «πιθηκόμορφο».

Κατά τον Α' Παγκόσμιο Πόλεμο ο Αραμπούρ υπηρέτησε στο στράτευμα. Κατόπιν έγινε καθηγητής της γεωλογίας στην Ανώτερη Εθνική Γεωπονική Σχολή στο Αλγέρι και μετά καθηγητής της Παλαιοντολογίας στο Εθνικό Μουσείο Φυσικής Ιστορίας στο Παρίσι, θέση στην οποία διαδέχθηκε τον δάσκαλό του Μαρσελέν Μπουλ.Encyclopedia of Archaeology: History and Discoveries, 2001, Retrieved from http://www.credoreference.com/entry/abcarch/arambourg_camille Το γένος πτερόσαυρου Arambourgiania ονομάστηκε προς τιμή του,Nessov, L.A., και Yarkov, A.A.: «New Cretaceous-Paleogene birds of the USSR and some remarks on the origin and evolution of the class Aves», Trudy Zoologicheskogo Instituta AN SSSR, τόμος 197, σσ. 78–97 (1989, στη ρωσική) το ίδιο και το είδος σημερινού ψαριού Enteromius arambourgi.

Ο Αραμπούρ διετέλεσε και πρόεδρος της Παναφρικανικής Αρχαιολογικής Ομοσπονδίας, από το 1959 έως το 1963.

Παραπομπές

Πηγές
 Το λήμμα «Αραμπούργκ Κάμιλλος» στη Νέα Ελληνική Εγκυκλοπαίδεια «Χάρη Πάτση», τόμος 6

Κατηγορία:Γάλλοι γεωλόγοι
Κατηγορία:Παλαιοντολόγοι